section_heading: Povijest
paragraph_text: Prva objavljena snimka bila im je pjesma "Hey Joe" od Billya Robertsa, koja je u Velikoj Britaniji objavljena 16. prosinca te je završila na #6 top ljestvice singlova. Na B-strani nalazila se pjesma "Stone Free" koju je napisao Hendrix. "Purple Haze" i "The Wind Cries Mary" bile su u potpunosti Hendrixovo autorsko djelo, a objavljene su 17. ožujka i 5. svibanj 1967. godine te su dospjele na #3 i #6 top ljestvica. Debitantski album Are You Experienced objavljen je iste godine 12. svibnja. Album je došao na #2 britanske ljestvice albuma, dok je u Sjedinjenim Državama objavljen 23. kolovoza s različitim sadržajem pjesama te je zauzeo #5. Pjesme "Hey Joe" i "Purple Haze" također su objavljene u SAD-u te su kasnije završile na #65 top ljestvice.